DA Den Europæiske Unions Tidende L 93/24

KOMMISSIONENS FORORDNING (EU) Nr. 317/2014

af 27. marts 2014

om ændring af Europa-Parlamentets og Rådets forordning (EF) nr. 1907/2006 om registrering, vurdering og godkendelse af samt begrænsninger for kemikalier (REACH) for så vidt angår bilag XVII (CMR-stoffer)

(EØS-relevant tekst)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EF) nr. 1907/2006 af 18. december 2006 om registrering, vurdering og godkendelse af samt begrænsninger for kemikalier (REACH), om oprettelse af et europæisk kemikalieagentur og om ændring af direktiv 1999/45/EF og ophævelse af Rådets forordning (EØF) nr. 793/93 og Kommissionens forordning (EF) nr. 1488/94 samt Rådets direktiv 76/769/EØF og Kommissionens direktiv 91/155/EØF, 93/67/EØF, 93/105/EF og 2000/21/EF (1), særlig artikel 68, stk. 2, og

ud fra følgende betragtninger:

(1) I nr. 28-30 i bilag XVII til forordning (EF) nr. 1907/2006 forbydes salg til private af stoffer, der er klassificeret som kræftfremkaldende, mutagene eller reproduktionstoksiske (CMR-stoffer) i kategori 1A eller 1B, og af blandinger, som indeholder disse stoffer i koncentrationer, der overskrider nærmere bestemte grænseværdier. De pågældende stoffer er opført i tillæg 1-6 til bilag XVII.

(2) Europa-Parlamentets og Rådets forordning (EF) nr. 1272/2008 af 16. december 2008 om klassificering, mærkning og emballering af stoffer og blandinger og om ændring og ophævelse af direktiv 67/548/EØF og 1999/45/EF og om ændring af forordning (EF) nr. 1907/2006 (2) blev ændret ved Kommissionens forordning (EU) nr. 618/2012 af 10. juli 2012 (3) og ved Kommissionens forordning (EU) nr. 944/2013 (4) af 2. oktober 2013 med henblik på tilpasning til den tekniske og videnskabelige udvikling for at ajourføre eller indføre en række nye harmoniserede klassificeringer af CMR-stoffer.

(3) Forordning (EU) nr. 618/2012 fastsætter en ny harmoniseret klassifikation for følgende stoffer: Indiumphosphid er blevet klassificeret som kræftfremkaldende i kategori 1B, trixylylphosphat og 4-tert-butylbenzoesyre er blevet klassificeret som reproduktionstoksiske i kategori 1B.

(4) Forordning (EU) nr. 944/2013 fastsætter en ny harmoniseret klassifikation for følgende stoffer: [beg, kultjære-, højtemperaturs-] er blevet klassificeret som kræftfremkaldende i kategori 1A, galliumarsenid er blevet klassificeret som kræftfremkaldende i kategori 1B, [beg, kultjære-, højtemperaturs-] er blevet klassificeret som mutagene i kategori 1B, [beg, kultjære-, højtemperaturs-], epoxiconazol (ISO), nitrobenzen, dihexylphthalat, N-ethyl-2-pyrrolidon, ammoniumpentadecafluoroctanoat, perfluoroctansyre og 2-ethylhexyl-10-ethyl-4,4-dioctyl-7-oxo-8-oxa-3,5-dithia-4-stannatetradecanoat er blevet klassificeret som reproduktionstoksiske i kategori 1B.

(5) Da operatører kan anvende de harmoniserede klassifikationer i del 3 i bilag VI til forordning (EF) nr. 1272/2008 på et tidligere tidspunkt, bør de frivilligt kunne anvende denne forordnings bestemmelser tidligere.

(6) Tillæg 1-6 til bilag XVII til forordning (EF) nr. 1907/2006 bør derfor ændres.

(7) Foranstaltningerne i denne forordning er i overensstemmelse med udtalelse fra det udvalg, der er nedsat ved artikel 133 i forordning (EF) nr. 1907/2006 —

VEDTAGET DENNE FORORDNING:

Artikel 1

Bilag XVII til forordning (EF) nr. 1907/2006 ændres som angivet i bilag I, II og III til denne forordning.

Artikel 2

Denne forordning træder i kraft på tyvendedagen efter offentliggørelsen i Den Europæiske Unions Tidende.

Bilag I til denne forordning anvendes fra den 1. april 2014.

Bilag II til denne forordning anvendes fra den 1. januar 2015.

Bilag III til denne forordning anvendes fra den 1. april 2016.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 27. marts 2014. På Kommissionens vegne José Manuel BARROSO Formand

(1) EUT L 396 af 30.12.2006, s. 1.

(2) Europa-Parlamentets og Rådets forordning (EF) nr. 1272/2008 af 16. december 2008 om klassificering, mærkning og emballering af stoffer og blandinger og om ændring og ophævelse af direktiv 67/548/EØF og 1999/45/EF og om ændring af forordning (EF) nr. 1907/2006 (EUT L 353 af 31.12.2008, s. 1).

(3) Kommissionens forordning (EU) nr. 618/2012 af 10. juli 2012 om ændring med henblik på tilpasning til den tekniske og videnskabelige udvikling af Europa-Parlamentets og Rådets forordning (EF) nr. 1272/2008 om klassificering, mærkning og emballering af stoffer og blandinger EUT L 179 af 11.7.2012, s. 3.

(4) Kommissionens forordning (EU) nr. 944/2013 af 2. oktober 2013 om ændring, med henblik på tilpasning til den tekniske og videnskabelige udvikling, af Europa-Parlamentets og Rådets forordning (EF) nr. 1272/2008 om klassificering, mærkning og emballering af stoffer og blandinger (EUT L 261 af 3.10.2013, s. 5).

BILAG I Bilag XVII til forordning (EF) nr. 1907/2006 ændres således: 1) I tillæg 2 indsættes følgende i tabellen i overensstemmelse med rækkefølgen deri: »Indiumphosphid 015-200-00-3 244-959-5 22398-80-7« 2) I tillæg 6 indsættes følgende i tabellen i overensstemmelse med rækkefølgen deri: »Trixylylphosphat 015-201-00-9 246-677-8 25155-23-1 4-tert-butylbenzoesyre 607-698-00-1 202-696-3 98-73-7«

BILAG II Bilag XVII til forordning (EF) nr. 1907/2006 ændres således: 1) I tillæg 2 indsættes følgende i tabellen i overensstemmelse med rækkefølgen deri: »Galliumarsenid 031-001-00-4 215-114-8 1303-00-0« 2) I tillæg 6 indsættes følgende i tabellen i overensstemmelse med rækkefølgen deri: »Epoxiconazol (ISO); (2RS,3SR)-3-(2-chlorophenyl)-2-(4-fluorophenyl)-[(1H-1,2,4-triazol-1-yl)methyl]oxiran 613-175-00-9 406-850-2 133855-98-8 Nitrobenzen 609-003-00-7 202-716-0 98-95-3 Dihexylphthalat 607-702-00-1 201-559-5 84-75-3 N-ethyl-2-pyrrolidon; 1-ethylpyrrolidin-2-on 616-208-00-5 220-250-6 2687-91-4 Ammoniumpentadecafluoroctanoat 607-703-00-7 223-320-4 3825-26-1 Perfluoroctansyre 607-704-00-2 206-397-9 335-67-1 2-ethylhexyl-10-ethyl-4,4-dioctyl-7-oxo-8-oxa-3,5-dithia-4-stannatetradecanoat 050-027-00-7 239-622-4 15571-58-1«